मुझे यह बेहद पसंद है कि इंग्लैंड में अलाव जलाने के लिए एक ख़ास रात होती है।
और तुम हमेशा गाए के यहाँ जश्न मनाते हो?
हर साल। यह हमेशा एक बड़ी पार्टी होती है।
सब कहाँ हैं?
यह बेहद अजीब है कि हमारे स्वागत के लिए कोई मौजूद नहीं है। और अभी तक कोई मेहमान नहीं आया है।
आमतौर पर यहाँ काफ़ी शोरगुल होता है।
वह रहा! गाए! तुमसे मिलकर ख़ुशी हुई। हमें तुम्हारी काफ़ी याद आई।
यह रहा, अभी-अभी न्यूयॉर्क से लौटा है।
तुम दोनों का स्वागत है।
बाकी सब अंदर हैं, इसलिए...
हमें तुम्हारा कोई भी स्टाफ़ नहीं दिख रहा है। मेरे वैले कहाँ...
अरे, हाँ, ऊपर। मैं उन्हें दिखा दूँगा।
नैन?
हम सभी यह ना पूछने की कोशिश कर रहे हैं कि...
नौकर कहाँ हैं?
अभी यहाँ बस मैं ही हूँ, क्योंकि घर की मरम्मत चल रही है।
तुम आ गईं!
- हम भूलभुलैया देखने गए थे। - मेबल भूलभुलैया ही नहीं ढूँढ सकी।
मैं उसे भूलभुलैया से बाहर निकलने का रास्ता ढूँढने की कोशिश करते देखने को बेताब हूँ।
हाँ, तो, बॉनफ़ायर नाइट माँ की सबसे पसंदीदा चीज़ थी।
महीनों की योजनाएँ, बड़ी दावत, कई सौ अतिथि।
और बस हम ही हैं?
हाँ, मैंने केवल चुनिंदा लोगों को बुलाया है।
पर मैं दिन यूँ ही ज़ाया होने नहीं दे सकता था।
तो, हम सभी को मदद करनी होगी, पर यह इसी बारे में था, है न?
माँ हमेशा हमसे आग के लिए लकड़ियाँ कटवाती थीं।
मैं मदद कर सकती हूँ। मैं लकड़ी काट सकती हूँ।
ज़ाहिर है, महिलाओं से लकड़ी काटने की उम्मीद नहीं की जाती है।
यह ज़ाहिर क्यों है?
मेरा बस यह मतलब था कि वे आमतौर पर रसोई में ट्रिकल टॉफ़ी बनाती हैं।
जो कि ठंड में बाहर रहने से कहीं ज़्यादा आकर्षक है, मैंने हमेशा से कल्पना की है...
ठीक है। हम अदला-बदली करेंगे।
क्या तुम... क्या सब ठीक है?
क्या मैंने कुछ ग़लत कहा?
तुम्हें यह बेहद कठिन महसूस हो रहा होगा।
पक्का तुम्हारी माँ की यादें, वे...
बस करो!
तुम्हें...
मैं बस...
तुम अपना बायाँ हाथ नीचे रखना चाहिए।
इसी तरह। और फिर...
और नीचे।
और फिर इसे घुमाओ और नीचे लाओ।
ठीक है।
घुमाओ। और फिर नीचे लाओ।
ठीक है।
- ठीक है? - हाँ।
और फिर और आराम से घुमाओ।
- शाबाश। - हाँ।
इसलिए मैंने यह आयोजित किया।
इस सप्ताहांत को।
मुझे उन्हें याद करना बेहद पसंद है।
और उन्हें याद करने का दर्द, मैं इसे संजोता हूँ।
क्योंकि मुझे जिस चीज़ का डर है, वह है उन्हें भूलने का दर्द।
वह कैसी थीं?
वह आग से बनी थीं। ऐसा ही लगता था।
उनमें काफ़ी ऊर्जा थी। स्नेहमय थीं। और अप्रत्याशित थीं।
फिर भी, वह ख़ुद को किसी से भी कम नहीं समझती थीं।
मेरे पिताजी ने कभी उनसे ऐसी उम्मीद नहीं की। वे बराबरी के थे। एक-दूसरे के सबसे अच्छे दोस्त थे।
और शायद मैं भी हमेशा से यही चाहता हूँ।
मैं... मैं...
माफ़ करना।
माफ़ी मत माँगो।
मुझे वापस जाना चाहिए... माफ़ करना।
एडिथ व्हार्टन के उपन्यास पर आधारित
द बकनीयर्स
यह हो गया?
तुम्हें यह पता करने की माँ की तरकीब याद नहीं है?
नहीं! जिनी, बस करो!
- हे भगवान! - हमें देखना होगा यह तैयार हो गया या नहीं, लिज़ी।
तो असली मौज-मस्ती यहीं हो रही है?
ऐ।
बेशक, मैं कोई बावर्ची नहीं हूँ, पर वह ट्रिकल टॉफ़ी जैसा नहीं लगता है।
यह मार्शमैलौ है।
माँ इसे आग पर भूनने के लिए बनाती थी। वादा करती हूँ कि तुम्हें यह बेहद पसंद आएगा।
स्वादिष्ट है।
अब बस इसे कुछ देर रख देना होगा।
माफ़ करना। मक्खी।
गर्मियों के अंत तक इन्हें चले जाना चाहिए,
पर हमेशा एकाध मंडराती रहती हैं।
काफ़ी परेशान करती हैं।
माफ़ करना, क्या यह...
लेडी होपली।
सामने का दरवाज़ा खुला हुआ था और यहाँ स्वागत के लिए कोई नहीं...
जीन? तुम यहाँ क्या कर रही हो?
निमंत्रण पढ़कर लगा था कि यह बड़ी पार्टी होगी, पर लगता है कि यहाँ घर की मरम्मत हो रही है?
क्या मैंने काफ़ी देर कर दी? या शायद जल्दी आ गई?
हमारी मुख्य अतिथि!
तुमसे मिलकर बेहद ख़ुशी हुई, लेडी होपली।
गाए बस मुझे बता ही रहा था कि वह तुम्हारे आने का कितना इंतजार कर रहा था।
अब, जीन, उसने तुम्हारा सामान उठाने में मदद करने की पेशकश नहीं की?
बेशक, वह थोड़ा अशिष्ट है, पर उसकी अच्छाइयाँ क़रीब से जानने पर दिखती हैं।
माफ़ करना, मुझे समय का ख़याल ही नहीं रहा।
थिओ, मेरी मदद करोगे?
धन्यवाद।
तो, यह सभी के लिए शर्मिंदगी की बात थी।
मैं उसे नहीं बुलाता अगर मुझे पता होता कि यह पार्टी केवल क़रीबी लोगों के लिए है।
तुमने मेरी ओर से उसे निमंत्रण क्यों भेजा?
मुझे लगा कि शायद तुम उसे क़रीब से जानना चाहोगे।
तुमने तो उसे कभी जानना नहीं चाहा।
बेशक़, मैं बहुत बड़ा बेवकूफ़ हूँ।
और, जीन काफ़ी सुंदर है, तुम्हें नहीं लगता?
सुंदर है और एक बेहद सम्मानित परिवार से है।
तुम उसे क़रीब से क्यों नहीं जानना चाहते?
ऐसा तो है नहीं कि तुम किसी और को क़रीब से जान रहे हो।
तो, यह तुम्हारा कमरा होगा।
उम्मीद है, तुम्हें यह आरामदायक लगेगा।
धन्यवाद।
तो, मैं तुमसे नीचे मिलूँगा?
शायद बाकियों से मिलने से पहले, तुम मुझे दौरा करवाओगे?
मैं बगीचे देखना चाहूँगी।
मुझे डर है कि मुझे... अब भी अलाव के लिए तैयारियाँ करनी है...
- बेशक़! - चूँकि मैं अकेला हूँ...
- काफ़ी काम है और... - बेशक़।
- ख़ैर, मुझे... - हाँ, कृपया।
तो, बस समझने की कोशिश कर रही हूँ, इस गाए ने अलाव का आविष्कार किया था?
नहीं, उसने अलाव का इस्तेमाल करके संसद को उड़ाने की कोशिश की थी।
- है न? - नहीं।
उस समय अलाव नहीं थे, हम बस अभी ऐसे जश्न मनाते हैं।
हम संसद को उड़ाने का जश्न क्यों मनाएँगे?
दरअसल, वह उसे उड़ाने में सफल नहीं हुआ था।
अंग्रेज़ों में यह बेहद आम बात है। वह इसमें बुरा था। इसलिए, चलो जश्न मनाएँ।
उम्मीद है कि जीन ठीक है। वह थोड़ी असहज लग रही थी।
पक्का गाए उसे सहज महसूस करवा रहा होगा।
वह उसे उस बेडरूम का अच्छा दौरा करवा रहा था।
तुमने जीन को ऐसा क्यों सोचने दिया कि गाए ने निमंत्रण भेजा था?
अगर उसे पता होता कि वह मैंने भेजा था, तो मुझे शक़ है कि वह आती।
और बस इसलिए कि मैंने उसे नहीं अपनाया,
इसका यह मतलब नहीं कि जीन गाए के लिए उपयुक्त नहीं है।
वह कोई हैट नहीं है जो तुम्हें उपयुक्त न लगने पर किसी और को दे दो।
- नहीं, नहीं, जानता हूँ। मैं बस... - बिना बुलाए आना अपमानजनक है।
वैसे, एक और साल अविवाहित रह जाना, उससे ज़्यादा अपमानजनक है।
तुम इस बारे में इतनी नाराज़ क्यों हो रही हो?
देखो, गाए मेरा सबसे प्यारा दोस्त है।
क्या हम दोनों नहीं चाहते कि वह भी हमारी तरह ख़ुश रहे?
हाँ, बेशक़। और मैं चाहती हूँ कि जीन और ज़्यादा ख़ुश रहे।
तो फिर तुम्हें क्या समस्या है?
हैलो।
- हैलो। - माफ़ करना।
- शायद मिनी... - मिस टेस्टवैली ने कहा कि मिनी...
मैंने बाकियों से कहा कि तुम छुट्टियाँ मनाने ग्रामीण इलाकों में गई हो।
क्योंकि मुझे लगा कि तुम्हारे और मिनी के घर
छोड़ने के बारे में सच्चाई न बताना बेहतर होगा।
हाँ, बेशक़। शायद यही बेहतर है।
पर मैं अब भी अगले हफ़्ते मिलने आ सकता हूँ?
- हाँ, जब मर्ज़ी आओ। घर आओ... - जब भी तुम्हारे लिए सुविधाजनक हो।
तुम सुबह को आ सकते हो जब वह नाश्ता कर रही हो।
बेशक़, चारों तरफ़ लार गिरी होगी।
तो बेहतर होगा तुम लार टपकाना बंद करो।
मैं अकेले में समय बिताना चाहता था। पर तुमने पहले ही सबसे बढ़िया जगह ले ली।
यहाँ एक और के लिए जगह है।
यह बेहद दिव्य है न?
पेट भरने का एहसास दुनिया का सबसे बेहतरीन एहसास है, है न?
यह अच्छा एहसास है।
पर प्यार का क्या?
तुम्हें प्यार इसलिए बेहतर लगता है क्योंकि पूरी ज़िंदगी तुम्हारा पेट भरा रहा है।
यह हमारे लिए अलग है।
अमरीकियों के लिए?
महिलाओं के लिए।
हमें भूखी रहना सिखाया जाता है।
उस दर्द को नज़रअंदाज़ करना सिखाया जाता है, ताकि जितना संभव हो सके पतली हो सको,
इतनी पतली कि कोई आदमी तुमसे आकर्षित हो।
पर इसका कोई मतलब नहीं बनता है।
देखे जाने के लिए ग़ायब होते जाना?
बिल्कुल मतलब नहीं बनता है।
मैं तुम्हें बता नहीं सकती कि जब से मैंने पति हासिल करने की कोशिश छोड़ दी है, मैं कितने सुकून में हूँ।
सुकून और ये मिठाइयाँ।
ख़ैर, जिस भी कारण से तुमने कोशिश करना बंद कर दिया, मुझे ख़ुशी है कि इससे तुम ख़ुश हो।
मुझे नहीं लगता मैं ख़ुश हूँ।
एक आदमी था...
जिस पर मैंने भरोसा किया था और मुझे नहीं करना चाहिए था।
उसने...
उसने मुझे शर्मिंदा किया। और डरा दिया।
और मुझे नहीं पता कि मैं इससे कैसे उभरूँ।
- इंग्लैंड में किसी ने ऐसा किया? - नहीं। नहीं।
न्यूयॉर्क में।
अगर अनुमति हो...
शायद तुम्हारे पास पहले से इसका जवाब है।
तुमने यह नहीं कहा कि तुमने कुछ शर्मनाक किया, तुमने कहा कि उसने तुम्हें शर्मिंदा किया।
हाँ, उसी ने किया।
और मैं तभी से यह शर्मिंदगी लिए घूम रही हूँ।
पर...
शायद, उसे ही इस शर्मिंदगी का बोझ उठाना चाहिए।
मुझे नहीं।
यह मेरा फैसला होगा...
कि मैं ख़ुद को उससे आज़ाद करूँ।
माफ़ करना, जीन, मैं बस...
मैंने सुना कि तुम पहुँच गई। और मुझे लगा कि तुम गाए के साथ होगी।
उसे कोई अंदाज़ा नहीं था कि मैं आ रही हूँ।
मुझे गाए का निमंत्रण अजीब लगा था।
और मैं उसे स्वीकार नहीं करने वाली थी, पर मेरी माँ को पता चल गया और...
- पक्का तुम्हें पता है फिर क्या होता है। - हाँ।
यह काफ़ी भद्दा अनुभव होता है जब वह आदमी
तुमसे दूर जाने को बेताब हो, जिसमें तुम्हें दिलचस्पी तक नहीं।
तो फिर गाए बेवकूफ़ है।
तुम इस साल की सबसे सुंदर लड़की थी। सबने यही कहा था।
तुमने सुना नहीं? साफ़ है कि अब यह काफ़ी नहीं है।
मैंने अपनी बड़ी बहनों को शादी का यह खेल खेलते हुए देखा है।
और मैंने बस उसके नियम नहीं सीखे, मैं उनमें माहिर हो गई।
फिर वे आ गईं, अमरीकी लड़कियाँ। और नियम बदल गए।
अब, पुरुषों को ऐसी लड़कियाँ पसंद हैं जो उन्हें चुनौती दें।
और वे चाहते हैं कि उनकी पत्नियाँ आत्म-विश्वासी हों।
मेरी पूरी ज़िंदगी, मुझे धीरे बात करने को कहा गया है।
और अब सभी सोच रहे हैं कि वे मेरी आवाज़ क्यों नहीं सुन सकते।
मैं यह बर्दाश्त नहीं कर पाई थी जब वे पहली बार आई थीं,
जो भी मन में आए, ज़ोर से कह देना और जो मर्ज़ी हो, वही करना।
पर तुम आख़िरी बार उनकी तरह कब हँसी थीं?
बचपन में।
मुझे लगता था कि उन्हें यह सिखाया जाना चाहिए कि कैसे व्यवहार करना है।
और अब?
अब सोचती हूँ कि क्या वे हम हैं जिन्हें जीना सीखना चाहिए।
तो फिर ठीक है, नियम सरल हैं।
केंद्र तक पहले पहुँचने वाले को मशाल मिलेगी।
जिसे भी मशाल मिलेगी, वही अलाव जलाएगा।
लड़कियों, तुम्हें पहले जाने का मौका मिलेगा चूँकि तुम पहली बार खेल रही हो।
कोई सवाल?
हाँ। मेबल जानना चाहेगी कि भूलभुलैया कहाँ है।
और...
शुरू करो!
इस तरफ़, चलो।
इस तरफ़।
जिनी, मुझे बाहर निकलने का एक रास्ता पता है। घर खाली है।
यह लो, इसे बाड़ के ऊपर लहराना और मैं आकर तुम्हें ढूँढ लूँगा।
फिर हम एक साथ चुपचाप निकल सकते हैं, हाँ?
मेबल?
टिंटैजल में उस रात के बाद से...
मैंने तुम्हारे बारे में सोचा।
लेडी ओनोरिआ, क्या तुम फ़्लर्ट कर रही हो?
हाँ। मैं तुम्हारे लिए बेहद ख़ुश हूँ।
क्या तुम्हें छींक आने वाली है?
नहीं।
जेम्स चाहता है कि मैं इसे बाड़ के ऊपर लहराऊँ, ताकि वह आकर मुझे ढूँढ सके
और हम एक साथ चुपचाप निकल सकें।
कितना रोमांटिक है।
पर सच कहूँ तो, मैं अपने लिए थोड़ी उदास महसूस कर रही हूँ।
इन दिनों हमें मिलने का मौका ही नहीं मिलता है।
- जानती हूँ, दरअसल, लगभग मिलते ही नहीं हैं। - और समय बस इतनी तेज़ी से बीत रहा है।
जल्द ही, मैं वापस न्यूयॉर्क चली जाऊँगी।
और जेम्स और मेरे पास घर में बिताने के लिए समय ही समय होगा।
शायद यह संभव है कि तुम बस रूमाल गिरा दो।
बेशक़, ग़लती से।
नहीं, नहीं गिराऊँगी। नहीं गिरा सकती।
और जाओ!
- चलो, यह करें। - पीछे रहो!
मैं सच में कह रहा हूँ।
हैलो?
क्या वहाँ कोई है?
मैं हूँ।
नैन?
तुम अकेले हो?
हाँ।
बढ़िया है।
सच में?
मैं बस...
मैं बस उस बारे में सोच रही थी जो तुमने उस समय कहा था,
तुम्हारी माँ और पिताजी की शादी के बारे में और कैसे...
और कैसे वे एक-दूसरे को बराबरी का दर्जा देते थे
और कैसे तुम भी अपने लिए वही चाहते हो।
- हाँ? - और तुमने कहा था
कि तुम्हें पत्नी के रूप में एक सबसे अच्छी दोस्त चाहिए।
और दोस्तों को एक-दूसरे के साथ सहज महसूस करना चाहिए, है न?
और उन्होंने उत्साहित होना चाहिए ज...
जब वे एक-दूसरे से मिलें और जब एक-दूसरे के साथ हों।
उन्हें एक-दूसरे के साथ अजीब महसूस नहीं करना चाहिए।
और मुझे बस यह नहीं लगता कि तुम और जीन सबसे अच्छे दोस्त हो।
तुम उसके साथ कभी भी किसी चीज़ को लेकर हँसे हो?
तुमने कभी उसे अपने मन की कोई बात बताई है?
मुझे नहीं लगता कि तुम दोनों की शादी का कोई मतलब बनता है।
मैं जीन से शादी करने के बारे में नहीं सोच रहा।
मैं किसी से शादी नहीं कर रहा। तुम्हें शादी में इतनी दिलचस्पी क्यों है?
- मुझे शादी में दिलचस्पी नहीं है। - पर तुम शादी कर रही हो।
- हाँ। - मेरे टेलीग्राम में सब कुछ बताने के बावजूद।
इसलिए, मुझे समझ नहीं आ रहा
- कि तुम्हें इतनी फ़िक्र क्यों हो रही है... - रुको, कैसा टेलीग्राम?
वह टेलीग्राम।
- तुम्हें न्यूयॉर्क में कोई टेलीग्राम नहीं मिला? - नहीं।
नहीं, मुझे कोई टेलीग्राम नहीं मिला।
उसमें क्या लिखा था?
वहीं रुको।
हे भगवान!
नैन, ये भूलभुलैया, यह ऐसा है मानो वे नहीं चाहते कि हम बाहर निकलने का रास्ता ढूँढ सकें।
क्या हुआ? क्या हुआ?
नैन?
जल्दी।
- क्या हमें दाईं तरफ़ अंत तक जाना चाहिए? - हाँ। दाईं तरफ़। मैंने तुमसे कहा था।
आह, हद है यार!
क्या ऐसा भी कोई साल रहा है जब तुम नहीं जीते?
बेशक़, तुमने सही कहा। यह प्रतियोगिता निष्पक्ष नहीं है।
मैं इस भूलभुलैया को उतनी ही अच्छी तरह जानता हूँ जितना कि गाए को।
बेशक़। कौन सोच सकता था?
क्या? हर साल?
चलो, ड्रिंक लें?
जश्न मनाने के लिए... इससे पहले कि मैं गाए को जलाकर राख कर दूँ।
अपने आलिशान घर में यह झील बनाकर
हमने कितना अच्छा फैसला लिया, मेरी जान।
यह बढ़िया फैसला था।
मेरी जान, तुम्हारी पसंद बेहद अच्छी है।
वो पर्दे जो तुमने हमारे पार्लर के लिए चुने, वे बेहद सुंदर हैं।
हमारा प्यारा घर।
यह पहले से थोड़ा छोटा लग रहा है।
पर यह बिल्कुल वैसा ही है जैसा हमें चाहिए था।
काफ़ी देर हो रही है।
शायद हमें वापस लौटना चाहिए।
पक्का तुम तैयार हो?
वापस लौटने के लिए?
बेशक़।
- और तुम्हें क्या लगता है उस टेलीग्राम में क्या लिखा था? - पता नहीं।
नैन, तुम्हें पता है। बिल्कुल पता है।
वह दुनिया के दूसरे छोर पर यह बताने के लिए टेलीग्राम नहीं भेजेगा
कि उसने नाश्ते में क्या खाया।
शायद वही लिखकर भेजेगा, क्योंकि हम दोस्त हैं और हम अच्छे दोस्त हैं।
पर, जब हम लकड़ी काट रहे थे, तो एक पल आया था
और मुझे कुछ ख़ास महसूस हुआ था। और यह सब इतना उलझन भरा है।
मुझे बस कुछ...
मैंने सच में इस एहसास को दबाना चाहा, पर जब मैंने उसे जीन के साथ देखा, तो...
- तुम्हें जलन हुई? - नहीं, बेशक़ नहीं हुई!
- शायद। - अरे, नैन। अरे, नैन, मुझे पता था। मुझे पता था।
क्या तुम्हें गाए थ्वार्ट से प्यार हो गया है?
ऐसा नहीं हो सकता। यह सब बस...
इस दुनिया में बस वही है जो मुझे सबसे ज़्यादा गुस्सा दिलाता है।
हाँ, कभी-कभी हम हँसते हैं और कभी-कभी हम बस हँसते ही जाते हैं।
पर ख़ुशियों के उन पलों के बीच,
ढेरों गुस्से और चिड़चिड़ाहटों के पल भी हैं और...
- नैन, जिसका तुम वर्णन कर रही हो, वह प्यार है। - नहीं, प्यार शांत होता है। प्यार स्थिर होता है।
प्यार ऐसे ही भावात्मक और तीव्र होता है।
प्यार में हर बेहतरीन और बुरे एहसास होते हैं।
प्यार में तुम किसी से बेहद नफ़रत करती हो,
पर उनके बिना एक मिनट भी गुज़ारना दुनिया की सबसे बड़ी पीड़ा होती है।
कॉंची, तुम्हें डिक को बताना होगा कि तुम अब भी उससे प्यार करती हो।
नैन, यह मेरे और डिक के बारे में नहीं है।
यह तुम्हारे और गाए के बारे में है, और...
और थिओ के बारे में। थिओ, हम शादी करने वाले हैं
- और इसलिए यह इतना... - तुम्हें पूरा यक़ीन है?
- सच में यक़ीन है? - शायद। मुझे...
मुझे कभी भी यक़ीन कैसे हो सकता है?
जिस तरह आज उसने जीन के बारे में बातें कीं, मानो वह कोई सामान हो।
- जबकि गाए... वह बस... - वह बेहद आकर्षक है।
- हाँ। हाँ और वह इतना मिलनसार है। - विचारशील है।
- वह हम में से एक है। - और यही इतना गुस्सा दिलाता है?
गाए को किसने हक़ दिया टेलीग्राम भेजकर मुझे यह बताने का कि...
कि वह तुमसे प्यार करता है?
- हाँ! उसकी हिम्मत कैसे हुई? - जानती हूँ।
क्योंकि अब मेरे दिमाग़ में बस वही चल रहा है। और मुझे जानना होगा
कि उस बचकाने टेलीग्राम में क्या लिखा था।
शायद तुम जानती हो। नैन?
बस सावधान रहना। और सब कुछ निश्चित कर लेना।
पर, यह थोड़ा रोमांचक है। सच में है!
हाँ!
झूठ, लिज़ी एलम्स्वर्थ।
- तुम झूठी हो। - नहीं, मुझे अच्छी तरह याद है।
जॉनी बॉल्डविन ने दावा किया था कि वह पूरे सैराटोगा में
सबसे ज़्यादा कार्टव्हील कर सकता है और तुम्हें बस उसे ग़लत साबित करना था।
पूरे शहर ने तुम्हारे अंडरगारमेंट देखे थे।
नहीं, मैं ऐसा कभी नहीं करूँगी। मैं एक लेडी हूँ।
वह लेडी जो एक बार में 13 कार्टव्हील कर सकती है,
दरअसल 14।
जेम्स बेहद नाराज़ होगा कि मैं भाग आई, पर...
मुझे इसका कोई मलाल नहीं।
- टेलीग्राम में क्या लिखा था? - माफ़ करना?
बेशक, हमेशा की तरह, तुम्हें बर्दाश्त करना हर तरह से बेहद मुश्किल है।
तुम्हारी इतनी हिम्मत कैसे हुई?
- तुम्हारे सबसे अच्छे दोस्त से मेरी मँगनी हुई है। - यह मेरे लिए कोई नई ख़बर नहीं है।
और मैं इस मँगनी से ख़ुश हूँ। मैं तुमसे बात भी क्यों करूँ?
जबकि तुम मुझे रनीमीड में छोड़कर चले गए थे।
मैंने तुम्हें अपना सबसे ख़ास राज़ बताया और तुम तुरंत वहाँ से भाग गए।
पर मैं माफ़ी माँगने लौटा था।
मैं लगभग तुरंत लौट आया था, पर तुम्हारी मँगनी हो चुकी थी।
वाह, यह कितना सुविधाजनक है।
तुमने लकड़ी काटते समय यह सब उलझन पैदा कर दी, इस बारे में लम्बा भाषण देकर
कि कैसे तुम एक ऐसी लड़की से प्यार करना चाहते हो जो तुम्हारे
बराबर दर्जा रखती हो। तुम्हारी हिम्मत कैसे हुई?
- नैन, सुनो, मैं... - नहीं, अब काफ़ी देर हो चुकी है।
ये सब... ये भावनाएँ और उलझनें तब कहाँ थीं जब हम पहली बार मिले थे?
जब तुम खिड़की से नीचे उतर रही थीं?
- हाँ! - जब हम नाचते हुए सीढ़ियों से उतरे थे?
- हाँ! - जब हमने एक-दूसरे की आँखों में देखा था।
जब हम हँसे थे।
जब ऐसा लगा था कि हम एक-दूसरे को तुरंत जान गए हैं
और सब कुछ पूरी तरह से संभव है?
कि साथ मिलकर, हम कहीं भी जा सकते हैं या कुछ भी कर सकते हैं।
इससे फ़र्क नहीं पड़ेगा कि हम किसी महल में रहें या पेड़ पर,
जब तक हम हँस रहे हों और नाच रहे हों और चूम रहे हों
और एक दूसरे को समझ रहे हों और दोबारा चूम रहे हों।
जब मुझे एहसास हुआ, नैन, कि मैं तुम्हें बेतहाशा प्यार करता हूँ।
और मैं तुमसे पहली नज़र से ही बेतहाशा प्यार करता हूँ।
नैन! नैन, रुको।
नैन। नैन।
नैन, बस... नैन, कृपया, चलो बस...
तुम दोनों यहाँ हो।
मैं बस नैन को बगीचा दिखा रहा था।
तुम्हारी माँ की सबसे पसंदीदा जगह।
लिज़ी और जिनी अभी तक नहीं लौटे हैं,
इसलिए हम बस पोकर खेलना शुरू करने वाले थे।
- तुम खेलना चाहोगे? - पता नहीं।
बेशक़, ज़रूरी नहीं है।
मुझे पता है कि कुछ लोगों के लिए यह ज़्यादा जोखिम भरा है।
आर्थिक रूप से।
नैन, पर तुम खेलोगी न?
तुम्हें पैसे उड़ाने की फ़िक्र नहीं है।
मैं खेलूँगा।
बढ़िया है।
हाँ। हाँ, शायद...
बढ़िया है।
- मैं हमेशा तुम्हारी मदद कर सकता हूँ अगर... - इसकी ज़रूरत नहीं है।
मैं 15 सालों से लगातार जीतता आ रहा हूँ।
तुम ज़िंदगी भर कई चीज़ों में
मुझे रोज़ाना हराते आ रहे हो।
इसका यह मतलब नहीं कि हमेशा हराओगे।
ढेरों पैसे जीते। बधाई हो। मुझे...
मुझे ख़ुशी है कि तुम जीत गए।
शायद अब तुम अपने पुराने नौकरों को वापस काम पर रख सकोगे।
शायद हम सभी को पता है कि वे छुट्टी पर नहीं हैं।
- थिओ। - या शायद तुम उस रईस अमरीकी दुल्हन को
ढूँढना भी छोड़ सकते हो जिसके पीछे तुम पड़े थे।
यही तुम्हारी योजना थी, है न? जब तुम न्यूयॉर्क गए थे?
रईस दुल्हन लाकर पारिवारिक संपत्ति बचाना।
मैंने सही कहा न?
पर तुम्हें बस कुछ ख़ुशक़िस्मत चालों की ज़रूरत थी।
मैंने अभी तक अपने पत्ते नहीं दिखाए हैं।
मैं जीत गई।
जो कि अजीब है क्योंकि ऐसा लगता है कि मेरे पास...
कुछ भी नहीं है।
गाए फ़ॉक्स... और उसके असफल विश्वासघात की याद में।
बेशक़, मैं एक बेवकूफ़ हूँ कि मैंने तुम्हारी बात का भरोसा किया
कि तुम्हें एक साथी चाहिए, पत्नी नहीं।
और यह सोचा कि तुम भी दुनिया को उसी नज़रिए से देखते हो जैसे मैं देखती हूँ,
जबकि तुम हमेशा बस वही कह रहे थे जो मैं सुनना चाहती थी।
- भगवान, नहीं। नैन... - पर सबसे बुरी बात यह है
कि तुम यह सब इसलिए कर सके क्योंकि मैंने तुम पर दोबारा भरोसा किया।
मैंने तुम्हें वे चीज़ें बताईं जो कभी किसी को नहीं बताई थीं।
मुझे लगा था कि हम दोस्त हैं
और कुछ पलों के लिए, मुझे डर था
कि हम उससे भी बढ़कर कुछ हैं।
सच्चाई यह है कि ना ही हम दोस्त हैं, ना ही उससे बढ़कर कुछ।
- मुझे माफ़ कर दो। - तुम माफ़ी क्यों माँग रही हो?
मैं तुम्हें छोड़कर चली गई। मैंने तुम्हें निराश किया, और मैं... मैं यह अक्सर करती हूँ,
- और... - ऐ।
तुम मुझे कभी निराश नहीं करती हो।
रोने की ज़रूरत नहीं है, जिनी। मुझे तुम्हें इस हाल में देखने से नफ़रत है, चलो भी।
यहाँ आओ। यहाँ आओ।
जाओ और अपनी दोस्तों से अलविदा कहो।
मैं तुमसे कमरे में मिलूँगा और हम इस पर ठीक से बात करेंगे, ठीक है?
- ठीक है। - ठीक है।
जाओ।
काश तुमने मुझे बताया होता।
तुम्हारी माँ की पेंटिंग।
मैं तुम्हें कभी उन्हें बेचने नहीं देता।
केवल पेंटिंग ही नहीं, थिओ।
पूरा घर। मैं सब कुछ खो चुका हूँ।
इसलिए मैंने यह पार्टी आयोजित की।
अलविदा कहने के लिए।
मैं मदद कर सकता हूँ।
मैं तुमसे हमेशा मदद लेते नहीं रह सकता, थिओ।
और मैं नहीं लूँगा।
जीन सच में बहुत प्यारी लड़की है।
जेम्स?
मुझे माफ़ कर दो, जेम्स। कृपया मुझे अंदर आने दो। कृपया?
क्या सब...
तुम चली आईं।
मुझे लगा कि वे हमें ढूँढ रहे होंगे।
तुम मुझे काफ़ी साहस देती हो।
मैं दिल से कह रही हूँ।
मैं कभी तुम्हारे जितनी साहसी लड़की से नहीं मिली।
मैं निकल आई। और मैं तुम्हें छोड़कर चली आई।
मुझे उम्मीद थी कि हमारे बच्चों के स्कूल से घर लौटने से ठीक पहले
तुम वापस घर लौट आओगी।
ओनोरिआ।
तुम्हें पता है कि नन्हें विलियम को पियानो बजाना
- कितना पसंद है, इसलिए... - ओनोरिआ, बस करो! कृपया, बस करो।
क्यों?
क्योंकि यह बचकाना है। यह बेवकूफ़ी है।
जैसे कि सच में कभी हमारे बच्चे होंगे।
पर यह बस एक खेल है।
तुम समझ नहीं रही हो?
हमारी पूरी ज़िंदगियाँ बस एक ढोंग है।
मेरी हर दोस्त हर समय खुलेआम नाच सकती है
और हँस सकती है और हाथ पकड़ सकती है और किसी को थोड़ी भी आपत्ति नहीं होती है।
उन्हें साहसी होने की ज़रूरत नहीं है। उनके लिए जश्न मनाए जाते हैं।
उन्हें एक अँगूठी और पार्टी मिलती है
और उनके माता-पिता उन्हें गर्व से निहार सकते हैं।
ओनोरिआ, यह मेरे लिए नया नहीं है। कुछ भी नया नहीं है।
और दरअसल, मैं इससे ऊब जाती हूँ। मैं ढोंग करके ऊब जाती हूँ।
नैन, मैं तुमसे माफ़ी माँगना चाहता था।
आज मैंने अजीब बर्ताव किया।
सच में?
जिस तरह मैंने जीन से बर्ताव किया,
और पोकर खेलने के बाद जो चीज़ें मैंने कहीं...
मैं वह इंसान नहीं बनना चाहता हूँ।
सच्चाई यह है कि मुझे हमेशा गाए से थोड़ी ईर्ष्या होती रही है।
सब उसे इतनी आसानी से पसंद कर लेते हैं, बस इसलिए कि वह कौन है, इसलिए नहीं कि वह क्या है।
मेरी ज़िंदगी में हमेशा बस शक्ति ही है, पर नियंत्रण नहीं है।
और यह प्यार, जो मैं तुम्हारे लिए महसूस करता हूँ,
इसकी शक्ति, इसकी ताक़त, यह बेहद तीव्र है।
यह मेरे नियंत्रण से परे है और मैं तुम्हें खोने से...
बेहद डरता हूँ।
उप-शीर्षक अनुवादक : मून कलिता